Flammerne stod op igennem taget på huset i Flauenskjold.

Et hus i Flauenskjold ved Dronninglund brændte onsdag aften. Huset, der ligger på Støberivej, stod tomt, da det er et udlejningshus, som ikke var udlejet. - Flammerne stod op igennem taget, og der har været slukningsarbejde i gang, siger vagtchef ved Nordjyllands Politi Mogens Hougesen. Alarmen indløb klokken 20:40. Det er endnu uvist hvad brandårsagen er. -  Vi skal have lavet en brand undersøgelse af det, og så må vi se, siger vagtchefen.